পশ্চিমা মিডিয়া প্রায়ই বলে থাকে মুসলমানরা এক হাতে তলোয়ার এবং অন্যহাতে কোরআন নিয়ে সাম্রাজ্য বিস্তার করেছিল। তারা আসলে নিজেদের অপরাধই মুসলমানদের উপর চাপিয়ে দিচ্ছে। পশ্চিমারা যে নিজেরাই এই কাজটি করেছিল তথা এক হাতে তলোয়ার এবং অন্যহাতে বাইবেল নিয়ে সমগ্র বিশ্বকে শৃঙ্খলিত করার অভিযান শুরু করেছিল তা বেমালুম চেপে যাওয়া হচ্ছে। কলম্বাসের আমেরিকা আবিষ্কারের কাহিনী পড়লেই পশ্চিমাদের সেই ঘৃণ্য অভিযান সম্পর্কে কিছুটা আঁচ করা যায়। এইসব অভিযানের ফলে বিশ্বে ইউরোপীয়দের ঔপনিবেশ, শোষণ, নির্যাতনের রাস্তা তৈরি হয়। উত্তর আমেরিকা, দক্ষিণ আমেরিকা, অস্ট্রেলিয়ায় ইউরোপিয়ান সাদা মানুষের একচ্ছত্র আধিপত্য প্রতিষ্ঠা করেছে। তিনটি মহাদেশকেই তারা নিজেদের কুক্ষিগত করে ফেলেছে। আর এশিয়া এবং আফ্রিকাকে সরাসরি কুক্ষিগত না করলেও সাংস্কৃতিক, অর্থনৈতিক প্রভুত্ব সৃষ্টি করেছে। পৃথিবীর অপর দুই অঞ্চল উত্তর মেরু এবং দক্ষিণ মেরুও তাদের নিয়ন্ত্রণে। তারা যিশুর বাণী প্রচার এবং প্রসার করার কাজ করেই যাচ্ছে।